ai4bharat/Pralekha huggingface dataset:
جدید اور قابل تجدید توانائی کی وزارت
ایس ای سی آئی نے اپنا 11واں یوم تاسیس منایا
نئی دہلی، 20ستمبر، 2022/
سولر انرجی کارپوریشن آف انڈیا لمیٹڈ  کے 11 ویں یوم تاسیس کی تقریبات آج منعقد ہوئیں۔ اس موقعے پر بجلی اور نئی و قابل تجدید توانائی کے مرکزی وزیر جناب آر کے سنگھ نے مہمان خصوصی کے طور پر شرکت کی اور نئی و قابل تجدید توانائی اور کیمیاوی مادوں اور کیمیاوی کھاد کےوزیر مملکت بھگونت کھوبا اعزازی مہمان تھے۔
اس موقعے پر اظہار خیال کرتےہوئے جناب آر کے سنگھ نے بھارت کی قابل تجدید توانائی کے شعبے کو مختصر وقت میں وسعت دینے میں ایس ای سی آئی کے کردار کی تعریف کی۔ جناب بھگونت کھوبا نے قابل تجدید توانائی کے قومی ہدف کو پورا کرنے کے لیے ایس ای سی آئی کی طرف سےکیے گئے اہم کاموں کی تعریف کی۔
اس 11ویں یوم تاسیس کی تقریب کے حصے کے طور پر 1100 پودے لگائے گئے ، خون کا عطیے کے کیمپ کا اہتمام کیا گیا جس میں 88 یونٹ خون کا عطیہ کیا گیا، کھانے کے 2100 پیکیٹ تقسیم کیے گئے، اسکول کے تقریباً 2200 بچوں کے لیے گیسٹ لیکچرز کا اہتمامکیا گیا، ٹیم سازی کی مختلف سرگرمیوں کےساتھ ٹینس، شطرنج، کیرم، فٹ بال اورانڈور کھیلوں کےٹورنامنٹ سمیت متعدد کھیل مقابلوں کا انعقاد کیا گیا۔
۔۔۔۔۔۔۔۔
ش ح ۔ اس۔ ت ح ۔
U - 10469
(Visitor Counter : 59
خواتین اور بچوں کی ترقیات کی وزارت
آنگن واڑی مراکز میں خالی اسامیاں
خواتین اور بچوں کی ترقی کی مرکزی وزیر محترمہ اسمرتی زوبین ایرانی نے ایک سوال کے تحریری جواب میں آج راجیہ سبھا کو بتایا کہ آنگن واڑی سروسز کی آئی سی ڈی ایس اسکیم کے تحت عملے کی بھرتی سمیت عمل درآمد کی ذمہ داری ریاستی حکومتوں؍ مرکز کے زیر انتظام علاقوں کی انتظامیہ کی ہے۔آنگن واڑی سروسز اسکیم کے تحت کل ہند بنیاد پر ریاستوں؍یو ٹی کے ذریعہ پیش کی گئی خالی اسامیوں کی صورتحال حسب ذیل ہے۔
|
|
عہدے کا نام
|
|
منظور شدہ
|
|
بھری گئی اسامی
|
|
خالی اسامی
|
|
سی ڈی پی او
|
|
7075
|
|
4944
|
|
2131
|
|
سپروائزر
|
|
51312
|
|
37124
|
|
14188
|
|
آنگن واڑی کارکن
|
|
1399697
|
|
1302617
|
|
97080
|
|
آنگن واڑی ہیلپر
|
|
1282847
|
|
1184954
|
|
97893
مذکورہ بالا اداروں میں خالی اسامیوں کی عدم بھرتی کا مسئلہ ریاستوں؍ مرکز کے زیر انتظام علاقوں کے ساتھ منعقدہ مختلف جائزہ میٹنگوں میں وقتاً فوقتاً اٹھایاگیا ہے۔ ریاستوں؍یو ٹی کو درپیش دشواریوں پر غور کرتے ہوئے اور مذکورہ بالا عہدے میں خالی اسامیوں سے بچنے کے پیش نظر ریاستوں اور مرکز کے زیر انتظام علاقوں سے اس سلسلے میں بروقت کارروائی کرنے کی درخواست کی گئی ہے۔ ریاستوں؍ مرکز کے زیر انتظام علاقوں کو جب تک ریگولر بنیاد پر خالی اسامیاں پر نہیں کی جاتی ہیں، اس وقت ٹھیکے کی بنیاد پر مذکورہ بالا عملہ کی تقرری کا مشورہ دیا گیا ہے۔ ریاستوں اور مرکز کے زیر انتظام علاقوں کو علیحدہ سے آنگن واڑی ورکرس اور سپروائزروں کی اپنی سطح پر تقرر کے لئے ڈسٹرکٹ مجسٹریٹوں کو مجاز کرنے کا بھی مشورہ دیاگیا ہے۔
حالیہ برسوں کے دوران اس وزارت کے علم میں ایسا کوئی بھی ورکر نہیں آیا ہے، پھر بھی اگر اس معاملے میں کوئی عرضداشت موصول ہوتی ہے تو ریاستوں؍ مرکز کے زیر انتظام علاقوں کے ذریعہ اسکیم کے عمل درآمد کے لئے ضروری اقدامات کی غرض سے متعلقہ ریاستی حکومت؍ یو ٹی انتظامیہ کے پاس بھیج دیا جائے گا۔
آنگن واڑی خدمات کے تحت ملک میں آنگن واڑی مرکز کی حالت کو بہتر بنانے کے لئے مہاتما گاندھی نیشنل رورل امپلائمنٹ گارنٹی اسکیم  اسکیم کے ساتھ ملا کر ہر سال ایک لاکھ آنگن واڑی مراکز کی تعمیر کو منظوری دی گئی ہے۔نئے آنگن واڑی بلڈنگ کی تعمیر میں مرکزی حصہ فی اے ڈبلیو سی عمارت ایک لاکھ روپیہ ہے، جسے عمارت کی تعمیر کی تکمیل کے بعد ریاستوں؍مرکز کے زیر انتظام علاقوں کو ادا کردیا جاتا ہے۔
مزید برآں خواتین اور بچوں کی ترقی کی وزارت نے سووچھتا ایکشن پلان  بنایا ہے اور 18-2017 کے دوران 69974 بیت الخلا کی تعمیر کے لئے 54.12 کروڑ روپے اور 19993 سرکاری ملکیت والے آنگن واڑی مراکز میں پینے کے پانی کی سہولیات فراہم کرانے کے لئے 13.28 کروڑ روپے ریاستوں اور مرکز کے زیر انتظام علاقوں کو جاری کردیے گئے ہیں۔ 19-2018 کے دوران 70000 بیت الخلا کی تعمیر کے لئے اور 20000سرکاری آنگن واڑی مراکزپینے کے پانی کی سہولیات فراہم کرانے کے لئے 72.67 کروڑ روپے کی رقم جاری کردی گئی ہے۔
وزارت دفاع
آئی این ایس کوہاسا کومستقبل میں شامل کرنے کے ساتھ ہیڈکوارٹر انڈمان نکوبار کمانڈ اے این سی کی کارروائی کرنے کی صلاحیت میں اضافہ ہوگا
نئی دہلی،18جنوری 2019؍بحریہ کے ایئر اسٹیشن  شبپور کو 24جنوری 2019ء کو بحریہ کے سربراہ ایڈمرل سنیل لامبا، پی وی ایس ایم، اے وی ایس ایم، اے ڈی سی، آئی این ایس کوہاسا کے طورپر شامل کریں گے۔آئی این ایس کوہاسا کا نام وائٹ –بلیڈ سی ایگل کے نام پر رکھا گیا ہے، جو انڈمان نکوبار جزیروں کے لئے شکار کرنے والا ایک بڑا پرندہ ہے۔
این اے ایس شبپور کا قیام 2001ء میں شمالی انڈمان میں نگرانی کے لئے فارورڈ آپریٹنگ ایئربیس  کے طورپر عمل میں آیا تھا۔جزیروں کے زیادہ تر شمالی حصے میں واقع یہ ایئرفیلڈ نہ صرف یہ کہ جزیروں کی سیکورٹی کے لئے، بلکہ اس کی مجموعی ترقی کے لئے بھی اسٹریٹیجک اہمیت کا حامل ہے۔اس ایئر فیلڈ کے جڑنے سے انڈمان اور نکوبار کمانڈ کی اے این آئی کے تمام خطوں سے آزادانہ طورپر کام کرنے کی صلاحیت کو کافی فروغ ملے گا۔مطلوب سہولتوں اور افرادی قوت کے ساتھ ایک آزادانہ بحریہ یونٹ کے قیام سے اے این سی کی مجموعی طور کارروائی کرنے کی صلاحیتوں میں اضافہ ہوگا۔یہ بحریہ ایئر اسٹیشن پر جہازوں کے مستقل بیس کے لئے مواقع پیدا کرے گا۔فی الحال یہ ایک ہزار میٹر لمبائی والی ہوائی پٹی کے ساتھ بھارتیہ بحریہ، ہندوستانی فضائی اور کوسٹ گارڈ کے چھوٹے چھوٹے جہازوں کو الگ الگ کام کرنے کا موقع فراہم کرتا ہے۔آئی این ایس کوہاساپورٹ بلیئر میں آئی این ایس اُتکروس اور کیمپ بیل بے میں آئی این ایس باز کے بعد انڈمان میں بحریہ کا تیسراایئر بیس بن جائے گا۔
شمولیت کے بعد اسٹیشن حکومت کی اڑان اسکیم کومد نظر رکھتے ہوئے فوجی اور سول ایئرکرافٹ دونوں کے مشترکہ آپریشن کے لئے ایک بیس کے طورپر کام کرے گا۔مرحلہ IIتوسیعی منصوبہ کے حصہ کے طورپر رن وے کی لمبائی بعد میں تین ہزار میٹر تک بڑھادی جائے گی۔یہ مستقبل میں وسیع پیمانے پرسول اور دفاعی ہوائی جہازوں کا آپریشن کرے گا۔
م ن۔ن ا ۔ن ع
U: 419
(Visitor Counter : 69
ا قتصادی امور کی کابینہ کمیٹی
کابینہ نے راج کوٹ – کنالوس ریلوے لائن کو دوہرا کرنے کی منظوری دی
پروجیکٹ کی کل لاگت تخمینہ 1080.58 کرو ڑ روپئے ہے اور یہ تکمیل تک بڑھ کر 1168.13 کروڑ روپئے تک ہو سکتی ہے
دوہری کی جانے والی لائن کی کل لمبائی 111.20 کلو میٹر ہے
اس سیکشن پر ریلوے لائن دوہری کرنے سے اس کی صلاحیت میں اضافہ ہو گا اور مزید ٹرینوں کو متعارف کرایا جا سکے گا ۔ راج کوٹ سے کنا لوس تک ریلوے لائن دوہری ہونے سے سوراشٹر خطے کی مجموعی ترقی ہو گی
نئی دلّی ،29 ستمبر / وزیر اعظم جناب نریندر مودی کی صدارت میں اقتصادی امور کی کابینہ کمیٹی نے راج کوٹ – کنا لوس ریلوے لائن دوہرا کرنے کی منظوری دے دی ہے ۔ اس پروجیکٹ پر کل لاگت کا تخمینہ 1080.58 کروڑ روپئے ہے اور تکمیل تک اس کی لاگت 1168.13 کروڑ روپئے تک ہو سکتی ہے ۔ دوہرا کی جانے والی لائن کی کل لمبائی 111.20 کلو میٹر ہے ۔ یہ پروجیکٹ چار سال میں مکمل ہو جائےگا ۔
اس سیکشن پر موجودہ مال گاڑی کا ٹریفک پی او ایل ، کوئلہ ، سیمنٹ ، فرٹیلائزر اور اناج پر مشتمل ہے ۔ مال برداری کا سامان زیادہ تر پروجیکٹ روٹ کے آس پاس پرائیویٹ صنعتوں سے آتا ہے ۔ مستقبل میں مال گاڑی کے ٹریفک میں ریلائنس پیٹرولیم ، ایسار آئل اور ٹاٹا کیمیکل جیسی صنعتوں سے کافی بڑھنے کی امید ہے ۔ راج کوٹ – کلانوس کے درمیان ایک لائن والے بی جی سیکشن پر بہت زیادہ ٹریفک ہے اور اس کے لئے ایک متوازی بی جی لائن کی ضرورت ہے ، جس سے اس میں آسانی پیدا ہو سکے ۔ اس سیکشن پر سر دست 30 پیسنجر / میل ایکسپریس آنے جانے والی ٹرینیں چل رہی ہیں اور لائن کے موجودہ استعمال کی صلاحیت رکھا رکھاؤ کے بلاک سمیت 157.5 فی صد ہے ۔ لائن دوہرا ہونے کے بعد مال گاڑیوں اور مسافر گاڑیوں کے ٹریفک میں قابلِ قدر کمی آئے گی اور اس سے سیکشن کی صلاحیت میں اضافہ ہو گا اور مزید ٹرینوں کو متعارف کرایا جا سکے گا ۔ راج کوٹ سے کلانوس تک لائن کو دوہرا کرنے سے سو راشٹر کے خطے میں مجموعی ترقی ہو گی ۔
۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔

U. No. 9519
(
وزارت خزانہ
حکومت ہند اور اے آئی آئی بی نے آسام میں بجلی ترسیل نیٹ ورک کے قابل انحصار ہونے ، اس کی گنجائش اور سلامتی کو بہتر بنانے کے لیے 304 ملین ڈالر کے معاہدے پر دستخط کیے
نئی دہلی،23 فروری،2021 /حکومت ہند اور بنیادی ڈھانچے کی سرمایہ کاری کے ایشیائی بینک اے آئی آئی بی نے آج 304 ملین ڈالر کے آسام اندرون ریاست ترسیل نظام کے فروغ کے پروجیکٹ کے لیے ایک قرض معاہدے پر دستخط کیے۔ جس کا مقصد آسام میں بجلی ترسیل نیٹ ورک کے قابل انحصار ہونے اس کی صلاحیت اور سکیورٹی کو بہتر بنانا ہے۔
اس پروجیکٹ کو آسام کے بجلی ترسیل نظام کو مندرجہ ذیل طریقے سے مستحکم کیا جائے گا
1۔ متعلقہ بنیادی ڈھانچے کے ساتھ ترسیلی ذیلی 10 اسٹیشنوں کو تعمیر اور ترسیلی لائنوں کو بچھانا؛
2۔ 15 موجودہ ذیلی اسٹیشنوں ، ٹرانسمیشن لائنوں کو بہتر بنانا اور موجودہ زمینی وائر کو آپٹیکل پاور گراؤنڈ وائر میں تبدیل کرنا؛ اور
3۔ پروجیکٹ پر عمل درآمد میں مدد کے لیے تکنیکی مدد فراہم کرنا۔
اس پروگرام سے آسام کے موجودہ ٹرانسمیشن نیٹ ورک کو مستحکم بنایا جائے گا اس کے لیے کم خرچ، محفوظ اور قابل انحصار ہمہ وقت بجلی کا مقصد حاصل کرنے کے لیے ایک نئے نیٹ ورک کو فروغ دیا جائے گا۔ اس سے آسام اپنی بجلی سپلائی کی طویل مدتی دیر پائیگی کو یقینی بنانے کے قریب آجائے گا۔
قرض کے اس معاہدے پر وزارت خزانہ کے اقتصادی امور کے محکمے کے جوائنٹ سکریٹری جناب بلدیو پُروشارتھ نے حکومت ہند کی طرف سے دستخط کیے۔ اے آئی ائی بی کی طرف سے سرمایہ کاری کے امور کے متعلق عبوری ڈائریکٹر جنرل جناب رجت مشرا نے دستخط کیے۔
جناب پروشارتھ نے کہا کہ امید ہے کہ یہ پروجیکٹ ترسیلی نیٹ ورک کو بہتر بنائے گا اور ٹرانسمیشن نقصانات کو کم کرے گا۔ پروجیکٹ سے منسلک اگلے اور پچھلے رابطوں سے ریاست میں گھریلو اور تجارتی برادری دونوں کے لیے سماجی اور اقتصادی موقعے پیدا ہوں گے۔ جناب پروشارتھ نے یہ بھی کہا کہ پروجیکٹ میں سرمایہ لگانے سے اے آئی آئی بی کے توانائی کے شعبے کے مقاصد حاصل کرنے میں مدد ملے گی اور قومی ترقیاتی ترجیحات کو پورا کرنے میں حکومت ہند کو بھی مدد حاصل ہوگی۔
آسام ریاست میں توانائی کی کافی زیادہ کمی پائی جاتی ہے اور جس کی وجہ سے مانگ بھی کافی زیادہ ہے۔ آسام میں بجلی کے خسارے کی اصل وجہ یہ ہے کہ بجلی کی تقسیم اور ٹرانسمیشن نیٹ ورک میں رکاوٹ ہے ۔آسام الیکٹریسیٹی گرڈ کارپوریشن لمیٹیڈ جو آسام میں واحد ترسیلی ایجنسی ہے، ترسیلی نظام کے کام کاج ، دیکھ ریکھ اور فروغ کی ذمہ دار ہے۔ اے ای جی سی ایل ، فی الحال 66 ذیلی اسٹیشنوں کا کام کاج سنبھالتی ہے، جس کی صلاحیت 6882 میگاوولٹ ایمپیئر ہے۔ اس کا ٹرانسمیشن نیٹ ورک 5701 سرکٹ کلو میٹر کی ٹرانسمیشن لائن ہے۔ اس پروجیکٹ سے ٹرانسمیشن نیٹ ورک کی رکاوٹیں دور ہوں گی اور نیٹ ورک میں بہتری آئے گی۔
۔۔۔۔۔۔۔۔۔۔۔۔۔۔۔۔۔
م ن ۔ اس۔ ت ح ۔
U –1880
(Visitor Counter : 140
وزیراعظم کا دفتر
وزیراعظم نےآسکر انعام جتینے پر ’دی ایلیفینٹ وسپیررز ‘ کی پوری ٹیم کو مبارک باد پیش کی
وزیراعظم جناب نریند مودی نے بہترین ڈاکیومنٹری شارٹ فلم ’دی ایلیفینٹ وسپیررز ‘کے آسکر ایوارڈ جیتنے پر ڈاکیومنٹری فلم ساز کارتیکی گونسالویز ،فلم پروڈیوسر گنیت مونگا اور فلم کی پوری ٹیم کو مبارک باد پیش کی ہے۔
اکیڈمی کے ٹوئیٹ کے جواب میں وزیراعظم نے ٹوئیٹ کیا :
’’اس اعزاز کے لئے @EarthSpectrum, @guneetm اور ’دی ایلیفینٹ وسپیررز‘ کی پوری ٹیم کو مبارک باد‘۔
ان کا یہ کام پائیدار ترقی اور فطرت کے ساتھ ہم آہنگی کے ساتھ جینے کی اہمیت کو نمایاں کرتا ہے۔#Oscars ‘‘
ایٹمی توانائی کا محکمہ
گندے پانی کی صفائی کے لئے تابکاری ٹیکنالوجی
نئی دہلی،24؍جولائی،شمال مشرقی خطے کی ترقی کے مرکزی وزیر مملکت  ، وزیراعظم کے دفتر ، عملے ، عوامی شکایات او رپنشن ، ایٹمی توانائی اور خلاء کے مرکزی وزیر مملکت ڈاکٹر جتیندر سنگھ نے آج لوک سبھا میں ایک تحریری سوال کا جواب دیتے ہوئے بتایا کہ بھابھا ایٹمی ریسرچ سینٹر  نے احمد آباد کی احمدآباد میونسپل کارپوریشن  کے اشتراک سے احمد آباد کے شاہ واڑی میں ٹیکنالوجی کے مظاہرے کے لئے ایک تجرباتی پروجیکٹ ’’ سیوج سلج ہائی جینائزیشن پلانٹ‘‘ قائم کیا ہے۔ اس پلانٹ کا ، جس کا افتتاح فروری 2019 میں کیا گیا تھا ، 150 کے سی آئی آف سی او-60 کے لوڈنگ سے کیا گیا تھا۔
اس کے علاوہ ودورہ میں بھی سلج ہائی جینائزیشن ریسرچ ارریڈی ایٹر  پچھلے 30 سال خام سلج کی ریڈی ایشن کے ذریعے صفائی کا کام کررہا ہے۔
بی اے آر سی نے مہاراشٹر میں کوئی سیوج پلانٹ نہیں لگایا ہے۔
بی اے آر سی نے سیوج کی صفائی کے لئے ریڈی ایشن کی ٹیکنالوجی کے استعمال کی وسیع تشہیر کی ہے۔ بی اے آر سی کے دور تک رسائی حاصل کرنے والے پروگرام کو زبانی تشریح ، اینی میشن کی ویڈیو ، پوسٹروں ، مختلف یونیورسٹیوں اور اداروں میں مظاہرے کے ذریعے اس ٹیکنالوجی کے بارے میں معلومات فراہم کرنے کے لئے استعمال کیا ہے۔ اس ٹیکنالوجی کے بارے میں موضوعاتی میٹنگوں ، ورکشاپوں ، سیمیناروں ، نیوز لیٹرس وغیرہ کے ذریعے سائنسی اور عوامی فورموں میں بتایا جاتا ہے۔ ان کوششوں کے نتیجے میں اس ٹیکنالوجی کا اخباروں اور ڈیجیٹل میڈیا میں وسیع پیمانے پر احاطہ کیا گیا ہے۔
۔۔۔۔۔۔۔۔۔۔۔۔۔۔

U-3391
(Visitor Counter : 38
وزارات ثقافت
شاندار راشٹریہ سنسکرتی مہوتسو 2022کا پہلا مرحلہ آندھر پردیش میں راجہ مہیندر ورم میں اختتام پذیر ہوا
ثقافتی پروگرام دستکاری ، لذیذ کھانے اور خواندگی کے پروگرام راشٹریہ سنسکرتی مہوتسو میں پیش کیے گئے
نئی دہلی، 27 مارچ 2022: میگا فیسٹیول راشٹریہ سنسکریتی مہوتسو 2022 کا انعقاد آزادی کے امرت مہوتسو کے تحت کیا گیا۔ اس کا انعقاد آندھرا پردیش کے راجہ مہیندر ورم علاقے کے آرٹس کالج گراؤنڈ میں کیا گیا۔ آج یہ مہوتسو اختتام پذیر ہوا۔ اس فیسٹیول کا انعقاد آندھر پردیش کے گورنر جناب بسوا بھوشن ہری چندن اور ثقافت ، سیاحت اور شمال مشرقی خطے کی ترقی کے محکمے کے مرکزی وزیر جناب جی کے کشن ریڈی نے 26 مارچ ، 2022 کو کیا تھا۔ اس فیسٹیول کا انعقاد پہلی مرتبہ آندھر پردیش اور تلنگانہ کی تیلگو ریاستوں میں کیا گیا۔
اس دو روزہ فیسٹیول کا انعقاد 26 اور 27 مارچ کو کیا گیا جس میں آندھر پردیش کے نائب وزیراعلیٰ جناب دھرمن کرشنا داس، سیاحت اور ثقافت کے وزیر جناب ایم سری نواس راؤ اور دیگر ممتاز وزرا سری مرگنی بھارت، ممبر پارلیمنٹ ، راجامندری؛ سنے اداکار اور سابق ممبر پارلیمنٹ جناب ایم موہن بابو؛ سنے اداکارہ اور سابق ممبر پارلیمنٹ محترمہ جیا پردا اور راجا مندری سٹی کی ایم ایل اے محترمہ آدی ریڈی بھوانی اور دیگر ممتا ز شخصیتیں نے شرکت کی۔
راشٹریہ سنسکریتی مہوتسو کا آغاز سری گنگا دھر ساستری کی طرف سے بھگوت گیتا پر مذاکرے سے شروع ہوا۔ اس موقعے پر آلوک کانونگو اور تال وادیہ کچیری کی طرف سے کلاسیکل اڈیسی رقص پیش کیا گیا۔
مرکزی وزیر نے کہا کہ راشٹریہ سنسکریتی مہوتسو دیہی اور قبائلی آرٹ ، رقص ، موسیقی ، کھانوں اور دیگر ریاستوں میں کسی ایک ریاست کی ثقافت کی نمائش کا حصہ رہا ہے۔ اس طرح وزیر اعظم جناب نریندر مودی جی کے ایک بھارت شریشٹھ بھارت کا مقصد پورا ہوا ہے جس میں جنوبی ریاستوں کی مالا مال ثقافت پیش کی گئی ہے۔ اس کے ساتھ ساتھ بھارت کے دیگر علاقوں کی مختلف ثقافت سے بھی مقامی لوگوں کو واقف کرایا گیا ہے۔
اس مہوتسو کی اہم خاصیتوں میں ایک خاصیت کوریو گرافی پر مبنی ایک کارکردگی تھی جس میں 540 سے زیادہ مقامی آرٹسٹوں نے بھارت کی مختلف ریاستوں کی نمائندگی کی۔ اور آندھر پردیش کے 280 مقامی آرٹسٹوں نے کارکردگی کا مظاہرہ کیا۔ ان آرٹسٹوں نے ایک بھارت شریشٹھ بھارت کی نمائش کی۔
مہوتسو میں کاریگروں کی دستکاری والی اشیا کی بھی فروخت کی گئی ۔ لوگوں نے کھانوں کا بھی مزہ لیا جن میں مقامی اور دیگر ریاستوں کے کھانے شامل تھے۔
آر ایس ایم کے دوسرے اور تیسرے مرحلے کا انعقاد 29 اور 30 مارچ نیز پہلی سے 3 اپریل تک وارنگل اور حیدرآباد میں باالترتیب کیا جائے گا۔
محنت اور روزگار کی وزارت
جناب بھوپیندر یادو نے کہا ہے کہ وزیراعظم جناب نریندرمودی کی قیادت میں بھارت اپنی افرادی قوت کو سماجی سکیورٹی اور بہترین کام فراہم کرنے کے عزم کے ساتھ امرت کال کی جانب بڑھ رہا ہے
محنت اور روزگار اور ماحولیات ، جنگلات اور آب وہوا میں تبدیلی کے مرکز ی وزیر جناب بھوپیندریادو نے 13 جون 2023 کو جنیوا میں 111ویں بین الاقوامی لیبر کانفرنس کے مکمل اجلاس سے خطاب کیا۔ انہوں نے کہا کہ وزیراعظم جناب نریندرمودی کی قیادت میں بھارت اپنی افرادی قوت کے لئے سماجی سکیورٹی اور بہترین کام فراہم کرنے کے عزم کے ساتھ امرت کال کی جانب بڑھ رہا ہے۔
جناب یادو نے کہا کہ جی 20 کی صدارت کے ذریعہ بھارت کا مقصد ملکوں کے درمیان ہنر مندی کے فرق کا پتہ لگانے کے لئے زور دینا اور ہنر مندی اورلیاقتوں کو باہمی طور پر تسلیم کرنےاور یکساں بنانے کی جانب بڑھنا ہے۔
وزیر موصوف نے کہا کہ بھارت کا مقصد گھوڑا گاڑی چلانے والو ں اور پلیٹ فارم ورکروں سمیت سبھی کے لئے یکساں اور جامع سماجی سکیورٹی فراہم کرنے کی خاطر پائیدار مالیہ کا ایک نظام وضع کرنے کی خاطر دنیا کے ساتھ کام کرنا ہے۔
جناب یادو نے بین الاقوامی لیبر کانفرنس کے موقع پر آئی ایل او کے ڈی جی جناب گلبرٹ ہونگبو سے بھی ملاقات کی ۔میٹنگ کے دوران بھار ت کی جی 20 کی صدارت کے تحت عالمی ہنر مندی میں فرق سے متعلق ای ڈبلیو جی ترجیحی شعبوں ، گھوڑا گاڑی اور پلیٹ فارم معیشت اور سماجی تحفظ اور سماجی سکیورٹی کے لئے پائیدار فائنانسنگ جیسے معاملات پر تبادلہ خیال کیا گیا۔
جینوا میں جناب یادو نے آریانہ پارک میں نصب مہاتما گاندھی کے مجسمے پر خرا ج عقیدت پیش کیا۔
صحت اور خاندانی بہبود کی وزارت
ہندوستان کی کووڈ-19 ٹیکہ کاری کا مجموعی احاطہ 170.21 کروڑ سے تجاوز کرگیا ہے
گذشتہ 24 گھنٹوں میں55.78 لاکھ سے زیادہ کووڈ سے بچاؤ کے ٹیکے لگائے گئے
صحتیابی کی شرح اس وقت96.46 فیصد ہے
گذشتہ 24 گھنٹوں میں 67597 نئے معاملات کی رپورٹ موصول ہوئی ہے
ہندوستان میں فعال معاملات کی تعداد اس وقت 9,94,891 ہے
ہفتہ وار مثبت معاملات کی شرح اس وقت 8.30 فیصد ہے
آج صبح 7 بجے کی عبوری رپورٹ کے مطابق گذشتہ 24 گھنٹوں میں 55.78 لاکھ سے زیادہ  کووڈ سے بچاؤ کے ٹیکے لگائے گئے جس کے ساتھ ہی ہندوستان میں کووڈ-19 سے بچاؤ کے ٹیکہ کاری کی تعداد 170.21 کروڑ  سے تجاوز کر گئی ہے۔
یہ کامیابی 1,89,63,092 اجلاسوں کے ذریعے حاصل کی گئی۔ آج صبح 7 بجے تک کی عبوری رپورٹ کے مطابق مجموعی اعداد کی تفصیل میں شامل ہیں:
|
|
مجموعی ٹیکہ کاری کا احاطہ
|
|
طبی کارکنان
|
|
پہلی خوراک
|
|
1,03,98,100
|
|
دوسری خوراک
|
|
99,07,584
|
|
احتیاطی خوراک
|
|
37,00,573
|
|
صف اول کے کارکنان
|
|
پہلی خوراک
|
|
1,84,02,343
|
|
دوسری خوراک
|
|
1,73,29,337
|
|
احتیاطی خوراک
|
|
48,84,424
|
|
15 سے 18 برس کی عمر کے گروپ کے افراد
|
|
پہلی خوراک
|
|
4,99,87,314
|
|
دوسری خوراک
|
|
75,90,456
|
|
18 سے44 برس کی عمر کے گروپ کے افراد
|
|
پہلی خوراک
|
|
54,55,09,057
|
|
دوسری خوراک
|
|
41,79,67,945
|
|
45 سے 59 برس کی عمر کے گروپ کے افراد
|
|
پہلی خوراک
|
|
20,11,27,430
|
|
دوسری خوراک
|
|
17,44,55,783
|
|
60 سال سے زیادہ عمر کے افراد
|
|
پہلی خوراک
|
|
12,54,87,208
|
|
دوسری خوراک
|
|
10,86,83,344
|
|
احتیاطی خوراک
|
|
67,41,717
|
|
احتیاطی خوراک
|
|
1,53,26,714
|
|
مجموعی تعداد
|
|
1,70,21,72,615
پچھلے 24 گھنٹوں میں 1,80,456مریض شفایاب ہوئے ہیں اور شفایاب ہونے والے مریضوں  کی مجموعی تعداد اس وقت 4,08,40,658 ہے۔
اس کے ساتھ ساتھ ہندوستان میں ریکوری کی شرح 96.46 فیصد ہے۔
گذشتہ گھنٹے میں 67,597 نئے معاملات کی رپورٹ موصول ہوئی ہے۔
ہندوستان میں ایکٹیو معاملات کی مجموعی تعداد اس وقت 9,94,891 ہے۔ مجموعی معاملات ملک کے مجموعی پوزیٹیو معاملات کا 2.35 فیصد ہے۔
ٹیسٹنگ کی صلاحیت ملک بھر میں مسلسل توسیع پا رہی ہے۔ گذشتہ 24 گھنٹوں میں مجموعی طور پر 13,46,534 ٹیسٹ کئے گئے۔ ہندوستان میں ابھی تک مجموعی طور پر 74.29 کروڑ  ٹیسٹ کئے جاچکے ہیں۔
ایک جانب جب کہ ملک بھر میں ٹیسٹنگ کی صلاحیت کو وسعت دی جارہی ہے، تو ملک میں ہفتہ وار پوزیٹیویٹی کی شرح اس وقت 8.30 فیصد اور روزانہ کی پوزیٹیویٹی کی شرح 5.02 فیصد کی رپورٹ موصول ہوئی ہے۔
وزیراعظم کا دفتر
وزیر اعظم نے مشہور مصنفہ اور اُڈیشا کے وزیر اعلیٰ کی بہن محترمہ گیتا مہتا کی رحلت پر اظہار افسوس کیا
وزیر اعظم جناب نریندر مودی نے مشہور مصنفہ اور اُڈیشا کے وزیر اعلیٰ ، نوین پٹنائک کی بہن محترمہ گیتا مہتا کی رحلت پر اظہار افسوس کیا ہے۔
ایک ایکس پوسٹ میں وزیر اعظم نے کہا؛
’’مشہور مصنفہ محترمہ گیتا مہتا جی کی رحلت پر ازحد غمگین ہوں۔ وہ ایک ہمہ جہت شخصیت کی حامل تھیں، جنہیں ان کی ذہانت کے ساتھ ساتھ قلم کاری اور فلم سازی کے شوق کے لیے بھی جانا جاتا تھا۔ وہ فطرت اور آبی تحفظ کے لیے بھی پرجوش تھیں۔ دُکھ کی اس گھڑی میں، میرے خیالات و احساسات @Naveen_Odisha Ji اور ان کے پورے کنبے کے ساتھ ہیں۔‘‘
وزیراعظم کا دفتر
وزیر اعظم نے ایس ٹی سنگامم مہمانوں کے پرجوش استقبال کے لئے بادل پاڑا کے عوام کی تعریف کی
وزیر اعظم جناب نریندر مودی نے سوراشٹر تمل سنگامم مہمانوں کا کنبے کی طرح پرجوش استقبال کرنے کے لئے بادل پاڑا گاؤں سومناتھ کے عوام کی تعریف کی۔
ایس ٹی سنگامم کی طرف سے کئے گئے ایک ٹوئیٹ کے جواب میں وزیر اعظم نے ٹوئیٹ کیا:
’’ دیکھ کر دل خوش ہو گیا۔ بادل پاڑہ کے لوگوں کو شاباشی اور وہ قابل ستائش ہیں‘‘
زراعت اور کاشتکاروں کی فلاح و بہبود کی وزارت
بھارت میں موسم گرما کی فصلوں کے رقبے میں اضافہ
پچھلے سال کے بنسبت اس موسم گرما کی بیج بوائی کے رقبے میں 21.5 فیصد اضافہ
دالوں کی بوائی کے رقبے میں 6.45 لاکھ ہیکٹیئر رقبے سے 12.75 لاکھ ہیکٹیئر رقبے تک اضافہ جو تقریباً 100 فیصد اضافہ ہے
تلہن اور چاول کی بوائی کے رقبے میں تقریباً 16 فیصد کا اضافہ
نئی دہلی،23 اپریل ، 2021/ملک میں لگاتار دوسرے سال زبردست منصوبہ بندی اور ریاستوں اور مرکزی حکومت کی مربوط کوششوں نیز کسانوں کی محنت کی وجہ سے موسم گرما کی فصلوں کی بوائی کے رقبے میں اضافہ ہوا ہے۔ زراعت اور کسانوں کی بہبود کی وزارت نے دلہن ، موٹے اناج، غذایت والے اناج اور تلہن جیسی موسم گرما کی فصلوں کی سائنسی کاشت کے لیے نئے اقدامات کئے ہیں۔
23 اپریل 2021 کو ملک میں موسم گرما کی بوائی پچھلے سال کی اسی مدت کے دوران کی گئی بوائی سے 21.5 فیصد زیادہ ہے۔ موسم گرما کی فصل کا مجموعی رقبہ پچھلے سال کی اسی مدت کے دوران ایک سال پہلے کے 60.67 لاکھ ہیکٹیئر سے بڑھ کر 73.76 لاکھ ہیکٹیئر ہو گیا۔
دلہن کے رقبے میں بھی خاطر خواہ اضافہ ہوا ہے۔ 23 اپریل 2021 کو دلہن کی بوائی کے رقبے میں اضافہ ہوکر یہ 12.75 لاکھ ہیکٹیئر ہو گیا جبکہ جبکہ پچھلے سال یہ 6.45 لاکھ ہیکٹیئر تھا۔ یہ اضافہ تقریباً 100 فیصد ہے۔ رقبے میں یہ اضافہ اصل میں تمل ناڈو، مدھیہ پردیش، مغربی بنگال، اتر پردیش، گجرات ، بہار، چھتیس گڑھ ، مہاراشٹر، کرناٹک وغیرہ میں ہوا ہے۔
تلہن کے رقبے میں جو 9.03 لاکھ ہیکٹیئر تھا اب 10.45 لاکھ ہیکٹیئر ہو گیا ہے۔ یہ اضافہ تقریباً 16 فیصد ہے۔ یہ علاقہ مغربی بنگال، کرناٹک، گجرات، مہاراشٹر، اتر پردیش، تمل ناڈو، آندھرا پردیش اور چھتیس گڑھ ہے۔
چاول کی بوائی کا رقبہ 33.82 لاکھ ہیکٹیئر سے بڑھ کر 39.10 لاکھ ہیکٹیئر ہو گیا جو تقریباً 16 فیصد زیادہ ہے۔ موسم گرما کے چاول کی یہ بوائی مغربی بنگال، تلنگانہ، کرناٹک، آسام، آندھرا پردیش، اڈیشہ، چھتیس گڑھ، تمل ناڈو اور بہار وغیرہ کا ہے۔
امکان ہے کہ موسم گرما کی بوائی مئی کے پہلے ہفتے میں مکمل ہو جائے گی اور اس کے رقبے میں خاطر خواہ اضافہ ہوا ہے۔ موسم گرما کی فصلوں سے نہ صرف اضافی آمدنی فراہم ہوئی ہے بلکہ روزگار کے موقعے بھی پیدا ہوئے ہیں۔ موسم گرما کی فصلوں سے ایک بڑا فائدہ یہ ہے کہ مٹی کی زرخیزی میں خاص طور پر دلہن کی فصلوں سے بہتری آئی ہے۔
تقریبا ً سبھی آبی ذخیروں میں پانی کی سطح میں بہتری آنے سے ربیع اور موسم سرما دونوں کی فصلوں کے تحفظ میں مدد ملی ہے۔ جیساکہ مجموعی طور پر پیداوار کے بارے میں خاطر خواہ اضافے کی امید ہے۔
کسانوں نے کاشت کے سائنسی طور طریقے استعمال کر کے بیجوں کے ڈرل / زیرو کے ذریعے موسم گرما کی فصلوں کی بوائی کی۔ کسانوں نے زیادہ پیداوار والی فصلوں کی کاشت شروع کی اور انہوں نے زیادہ پیداوار اور معاشی فائدوں کے لیے فصل کے بعد کی ویلیو ایڈیشن ٹیکنالوجیز کا استعمال کیا۔
ایک خاکہ تیار کرنے کے لیے زید قومی کانفرنس کا انعقاد جنوری 2021 میں کیا گیا جس میں ریاستوں کے ساتھ چیلنجوں سے متعلق تبادلۂ خیال کیا گیا۔
۔۔۔
م ن ۔ اس۔ ت ح ۔
U –3914
(Visitor Counter : 251
وزیراعظم کا دفتر
وزیراعظم نے لوگوں کو عیدالفطر کی مبارکباد دی
وزیر اعظم جناب نریندر مودی نے عید الفطر کے پرمسرت موقع پر لوگوں کو مبارکباد دی ہے۔
وزیر اعظم نے ٹویٹ کیا:
"عید الفطر پر نیک خواہشات۔ دعا ہے کہ یہ مبارک موقع ہمارے معاشرے میں اتحاد اور بھائی چارے کے جذبے کو بڑھائے۔ ہر ایک کو اچھی صحت اور خوشحالی نصیب ہو۔
وزارات ثقافت
ایک بھارت، شریشٹھ بھارت کو لے کر کیرالہ کے طلباء نے ہماچل پردیش کی ندیوں پر پریزینٹیشن دیا
ایک بھارت، شریشٹھ بھارت کو لے کر مارننگ اسٹار ہوم سائنس کالج ، انگمالی، ارناکولم کیرالہ کے ای بی ایس بی کلب کے ارکان نے اپنے ہماچل پردیش کی ندیوں پر ایک شاندار پریزینٹیشن دیا۔
‘‘ہماچل پردیش کی ندیوں کی کھوج:بھارت کے پانی کے اداروں کا احترام’’کے موضوع پر دیا گیایہ پریزینٹیشن ہماچل پردیش کی اہم ندیوں، اس کی معاون ندیوں، پانی کے نکاسی کے سسٹم وغیرہ پر مرکوز ہے۔ویڈیو پریزینٹیشن میں طلباء نے ستلج ، ویاس اور چناب جیسی بڑی ندیوں کی خوبصورتی اور اہمیت کے بارے میں بتایا۔
کیرالہ کے طلباء نے ہماچل پردیش کی ندیوں کو لے کر جو اپنی پریزینٹیشن دی ہے،اسے آپ یہاں دیکھ سکتے ہیں۔
وباء کے سبب زمینی سرگرمیاں محدود ہوگئی ہیں، اس لیے ملک بھر میں ڈیجیٹل ؍آن لائن پلیٹ فارم پر ای بی ایس بی کی سرگرمیوں کا انعقاد کامیاب طورپر کیا جارہا ہے۔
ایک بھارت، شریشٹھ بھارت پروگرام کے بارے میں:
ای بی ایس بی کا مقصد مختلف ریاستوں؍مرکز کے زیر انتظام خطوں کے لوگو ں کے درمیان ریاست ؍ مرکز کے زیر انتظام خطوں کی جوڑی کے تصور کے توسط سے باہمی تال میل بڑھانےاور باہمی افہام و تفہیم کو فروغ دینا ہے۔اس کے تحت ریاستیں زبان سیکھنے، ثقافت، روایات اور موسیقی، سیاحت اور کھانے پینے ، کھیل اور بہترین طریقوں کو فروغ دیتی ہیں اور ثقافتی رابطوں کو فروغ دینےجیسی سرگرمیوں کا تبادلہ کرتی ہیں۔
وزیراعظم کا دفتر
وزیراعظم نریندر مودی نے ورکلاں میں نوجوانوں کی تیر اندازی کی عالمی چمپئن شپ میں تمغے جیتنے پر بھارتی دستے کو مبارک باد پیش کی
نئی دہلی،15؍ اگست : وزیراعظم نریندر مودی نے ورکلاں میں نوجوانوں کی عالمی تیر اندازی چمپئن شپ میں سونے کے 8 تمغوں سمیت 15 تمغے جیتنے پر بھارتی دستے کو مبارک باد پیش کی ہے۔
ایک ٹوئیٹ میں وزیراعظم نریندر مودی نے کہا کہ ’’بھارتی دستے کے نوجوانوں کی تیر اندازی کی عالمی چمپئن شپ میں سونے کے 8 تمغوں سمیت 15 تمغے جیت کر ہم سب کا سر فخر سے بلند کردیا ہے۔ ہماری ٹیم کو بہت بہت مبارک باد اور مستقبل میں ان کی جدو جہد کے لئے نیک خواہشات۔ اس کامیابی سے نوجوانوں کو تیر اندازی کی طرف راغب کرنے اور بڑھ چڑھ کر اس میں حصہ لینے کی تحریک حاصل ہو۔‘‘
۰۰۰۰۰۰۰۰

U-7897
(
وزارت دفاع
آئی این ایس مگر ریلیف کا سامان لے کر موزمبیق کے لئے روانہ
نئی دہلی،28؍ مارچ، آئی این ایس مگر ، جو جنگی سامان لے جانے والا ایک جہاز ہے ، سمندری طوفان سے متاثرہ علاقوں کے لئے ریلیف کا ضروری سامان لے کر ممبئی سے موزمبیق کی بندرگاہ بیرا کے لئے روانہ ہوگیا ہے۔
یہ ہندوستانی جنگی جہاز 300 ٹن ریلیف کا سامان لے کر جارہا ہے ، جن میں ضروری دوائیں ، چھوت کی بیماریوں کی روک تھام سے متعلق دوائیں ، خوراک کا سامان ، کپڑے ، مرمت اور بازآبادکاری میں کام آنے والا سامان اور عارضی خیمے وغیرہ شا مل ہیں۔ یہ جہاز وہاں پر جاری راحت رسانی کے کاموں میں مدد کے لئے بحریہ کا ایک ہلکا چیتک ہیلی کاپٹر بھی لے جارہا ہے۔
آئی این ایس مگر بندرگاہ بیرا پہنچے گا اور یہ ہندوستانی بحریہ کا چوتھا جہاز ہوگا۔ اس سے پہلے آئی این ایس سوجاتا ، شاردُل اور ساراتھی وہاں موزمبیق میں انسان دوستی کے کاموں میں ہاتھ بٹانے کے لئے جاچکے ہیں۔
۔۔۔۔۔۔۔۔۔۔۔۔۔۔۔۔

U-1721
(Visitor Counter : 57